**Nick Jonas** (täisnimega **Nicholas Jerry Jonas**, sündinud 16. septembril 1992) on USA laulja, laulukirjutaja, muusik ja näitleja. Tuntud *pop-rock*'i ansamblist Jonas Brothers, mida tegi koos oma vendade Joe ja Keviniga.

Jonas Brothersi ansambel sai alguse Nick Jonase soolokarjäärist, kuid produtsent tahtis, et ta vennad kaasa laulaksid. Ta tegi koos oma vendade Joe, Kevini ja Frankiega Nick Lucasena kaasa Disney Channeli sarjas "JONAS". Tal oli ka bänd Nick Jonas & the Administration, kelle esimene album tuli välja 2010. aastal.

Isiklik elu
-----------

Nick Jonas sündis USA Texase osariigis Dallases. Tema ema oli viipekeele õpetaja ja laulja Denise Miller-Jonas ning isa laulukirjutaja ja muusik Paul Kevin Jonas seenior. Ta kasvas üles Wyckoffis New Jerseys, tema koduõpetajaks oli ta ema.

### Tervis

13-aastaselt diagnoositi tal 1. tüüpi diabeet, mille tõttu ta kasutab insuliinipumpa.. Tema organisatsioon kogub koos viie partnerorganisatsiooniga raha diabeediga laste aitamiseks ja sellest haigusest teadlikkuse suurendamiseks. Alates 6. augustist 2008 on Jonas olnud Bayer Diabetes Care'i diabeedisaadik, kes julgustab noori diabeediga toime tulema. Jonas esines tunnistajana USA Senatis, et edendada diabeedi uurimise rahastamise suurendamist..

15. mail 2021 oli Jonasel jalgrattaõnnetus, milles tal mõranes roie Ta oli ka verevalumeid ja marrastusi ning ta viidi kiirabiga haiglasse, kust ta sai koju järgmisel päeval. 17. mail tuli ta tagasi saatesse "The Voice" 19. mail antud intervjuus ütles Jonas, et tunneb end paremini ja õnnetus ei mõjuta tema esinemist Billboard Music Awardsi konferansjeena.

### Suhted

Chopra ja Jonas Mumbais (2020)
Juunist 2006 detsembrini 2007 käis Jonas kohtamas Miley Cyrusega. Aastal 2008 käis ta lühikest aega kohtamas Selena Gomeziga, kes esines ka Jonaste ansambli laulu "Burnin' Up" muusikavideos. Mais 2011 hakkas Jonas kohtamas käima Delta Goodremiga; veebruaris 2012 läksid nad lahku. Aastal 2013 hakkas Jonas kohtamas käima Olivia Culpoga; nende suhe lõppes 2015.

Mais 2018 hakkas Jonas kohtamas käima Priyanka Chopraga. Jonas tegi talle 19. juulil 2018, päev pärast Priyanka sünnipäeva, Kreetal abieluettepaneku. Jonas ja Chopra kihlusid augustis Mumbais Rokka tseremoonial. Detsembris 2018 nad abiellusid, Jodhpuris Umaid Bhawani palees traditsioonilise hinduistliku ja kristliku tseremooniaga. Jaanuaris 2022 teatas Jonas, et paar on saanud asendusema abiga tütre.

Näitlemine
----------

### Teater

Jonasi karjäär algas, kui ta avastati 6-aastaselt juuksuriärist, kus ta ema lasi endal parasjagu juukseid lõigata. 7-aastaselt hakkas ta esinema Broadwayl. Ta on näidelnud mitmes lavastuses: "Jõululugu" (2000, väike Tim Scrooge 8-aastaselt), "Annie Get Your Gun" (2001, väike Jake), "Kaunitar ja koletis" (2002, Chip) ja "Les Misérables" (2003, Gavroche). Pärast "Les Misérablesi" sulgemist esines ta "Helisevas muusikas" (Kurt) ja Paper Mill Playhouse'is. 2010. aastal mängis Jonas taas "Les Misérables'is", siis oli ta Mauriuse rollis. Ta mängis rolli kolm nädalat Queensi teatris Londonis.

### Televisioon

2007. aasta 17. augustil olid Nick Jonas ja tema vennad külalisesinejad "Hannah Montana" ühes osas. Osa oli samal ajal eetris "Keskkoolimuusikal 2-ga" ja seda tutvustati Disney Channeli meelelahutussaates "Phineas and Ferb". 10,7 miljoni vaatajaga purustas osa rekordeid ja sai vaadatuimaks telesaateks.

Nick ja ta vennad olid Disney Channel Original Movie filmis "Rokilaager", kus nad mängisid bändi Connect Three. Joe oli meespeategelane ja juhtlaulja Shane Gray, Nick oli kitarrist Nate ja Kevin oli Jason, kes oli samuti kitarrist. Filmi *soundtrack* avaldati 17. juunil 2008. Film esilinastus 20. juunil 2008. aastal USAs Disney Channelil ja Kanadas Familys. 2009. aasta septembril esilinastus "Rokilaager 2".

Tõsieluline lühisari "Jonas Brothers: Living the Dream" esilinastus Disney Channelis 16. mail 2008. Esimene hooaeg oli eetris 2008. aastal ja kestis 16. maist 5. septembrini. Hooaeg rääkis vendade elust turneel "When You Look Me In The Eyes Tour". Turnee pealkiri oli inspireeritud bändi laulust "When You Look Me in the Eyes". Seeria teine hooaeg algas 21. märtsil 2010. Teine hooaeg rääkis bändi 2009. aasta maailmaturneest Euroopas.

Nick koos oma vendade Kevini, Joe ja Frankiega alustas oma sarja Disney Channel Original Series "JONAS". Sarjas on Jonas Brothers popmuusikabänd, kes elab normaalselt elu. Esimene hooaeg esilinastus 2. mail 2009. aastal.

Laulmine
--------

### Sooloesineja

2002. aastal, ajal mil ta esines "Kaunitaris ja koletises", kirjutas Nick koos oma isaga laulu "Joy to the World (A Christmas Prayer)". Taustalauljateks olid liikmed "Kaunitarist ja koletisest". Aastal 2002 laulis Nick laulu "Joy to the World (A Christmas Prayer)" albumilt "Broadway's Greatest Gifts: Carols for a Cure, Vol. 4" iga-aastasel Broadway "Equity Fights AIDS" kontserdil. 2003. aasta novembris sai INO Records kätte loo "Joy To The World (A Christmas Prayer)" demo. Plaadifirma lasi laulu raadiosse ja see sai kohe hitiks.



1. ↑  Linda Von Wartburg. Type 1 Pop Star, Nick Jonas Tells His Story, diabeteshealth.com.
2. ↑  Jonas Brothers – Nick Jonas, Diabetes, CosmoGIRL!, 6.8.2008.
3. ↑  Bayer diabetes care partners with Nick Jonas to encourage young people to proactively manage their diabetes, Change for the Children, 6.8.2008.
4. ↑  .Nick Jonas Meets Barack Obama, Lobbies For Diabetes Funding, starpulse.com, 24.6.2009.
5. ↑  Peony Hirwani. Nick Jonas was injured in a biking accident, says 'he cracked a rib', independent.co.uk, 18. mai 2021.
6. ↑  Nick Jonas details his injuries after getting discharged from hospital, thenews.com.pk, 18.5.2021.
7. ↑  Lisa Respers France. Nick Jonas is recovering from bike accident, cnn.com, 18.5.2021.
8. ↑  Nick Jonas gives health update after bike injury: 'I'm feeling really good', crowrivermedia.com, 20.5.2021 |url= |access-date=20 May 2021 |work=CrowRiverMedia |date=20 May 2021 |archive-date=May 20, 2021.
9. ↑  Joe Jonas Confirms Nick and Miley Dating, mtv.com].
10. ↑  Selena Gomez's Relationship With Nick Jonas Was 'Puppy Love',mtv.com.
11. ↑  Delta Goodrem says it was 'genuine love' with Nick Jonas, news.com.au, 4.6 2012.
12. ↑  Nick Jonas and Olivia Culpo Break Up After 2 Years Together—All the Details on Their "Sensitive" Split, eonline.com, 16.6.2015
13. ↑  Erica Gonzales. Priyanka Chopra and Nick Jonas: Everything To Know About Their Relationship, harpersbazaar.com, 29.11.2019.
14. ↑  Priyanka Chopra, Nick Jonas engaged, see pics from their roka, hindustantimes.com, 18.8.2018.
15. ↑  Karen Mizoguchi. Nick Jonas and Priyanka Chopra Are Married!, people.com, detsember 2018.
16. ↑  Chloe Melas. Priyanka Chopra and Nick Jonas are married, cnn.com, 3.12.2018.
17. ↑  -Priyanka Chopra, Nick Jonas welcome baby via surrogacy, thehindu.com, 22.11.2022.
18. ↑  Inside Priyanka Chopra and Nick Jonas's First Month with Their Baby Girl: They 'Love Being New Parents', 11.3.2022.